กรุงเทพ-ทีคิวเอ็ม ส่งประกันดูดลูกค้า
กรุงเทพประกันภัย กำไรกว่า 2,340 ล้านบาท จับมือทีคิวเอ็มเจาะเบี้ยมนุษย์เงินเดือน
1 มี.ค. 2559

กรุงเทพประกันภัย กำไรกว่า 2,340 ล้านบาท จับมือทีคิวเอ็มเจาะเบี้ยมนุษย์เงินเดือน
​นายชัย โสภณพนิช ประธานกรรมการ บริษัท กรุงเทพประกันภัย เปิดเผยว่า ในปี 2558 บริษัทมีกำไรสุทธิ 2,342 ล้านบาท เพิ่มขึ้น 1.9% เมื่อเทียบกับปี 2557 บริษัทมีเบี้ยรับรวม 15,867 ล้านบาท เพิ่มขึ้น 0.6% เมื่อเทียบกับปี 2557 โดยมีกำไรสุทธิจากการรับประกันภัยหลังหักค่าใช้จ่ายในการดำเนินงาน 1,590 ล้านบาท ลดลง 0.7% แต่มีรายได้สุทธิจากการลงทุน 1,233 ล้านบาท เพิ่มขึ้น 5.8%
นายอัญชลิน พรรณนิภา ประธาน บริษัท ทีคิวเอ็ม อินชัวร์รันส์ โบรคเกอร์ กล่าวว่า ไตรมาสแรกนี้ทีคิวเอ็มยังร่วมมือกับกรุงเทพประกันภัย เสนอประกันภัยที่เจาะกลุ่มลูกค้ามนุษย์เงินเดือนโดยเฉพาะ มีทั้งหมด 5 ประเภท คือ 1.​TQM ประกันรถยนต์มนุษย์เงินเดือน 2.TQM ประกันภัยอุบัติเหตุสำหรับวัยทำงาน 3.TQM ประกันภัยอุบัติเหตุบวกมะเร็งมนุษย์เงินเดือน 4.TQM ประกันภัยสุขภาพมนุษย์เงินเดือน และ 5.TQM ประกันสรรพภัยบ้านอยู่อาศัย Home Care Plan ตั้งเป้ายอดขายเฉพาะ 5 แบบนี้ ไว้ที่ 200 ล้านบาท  
ทั้งนี้ บริษัทตั้งเป้าขายเบี้ยประกันให้ได้ 1 หมื่นล้านบาท โดยยังมุ่งเน้นการออกสินค้าใหม่ทุกไตรมาส